Es reforça la seguretat viària al Pla de l’Avellà de Cabrera de Mar | La Clau -Revista gratuïta del Maresme
Es reforça la seguretat viària al Pla de l’Avellà de Cabrera de Mar
L’Ajuntament ha incrementat la seguretat a 20 passos de vianants de la zona del Pla de l’Avellà
Els conductors que es desplacin pel municipi ara poden identificar amb major facilitat una vintena de passos de vianants situats al Pla de l’Avellà.
Des de l’Ajuntament de Cabrera de Mar, i seguint les indicacions i mesures recollides al Pla de Seguretat Viària municipal, s’ha procedit recentment a fer més visibles aquests passos mitjançant línies grogues pintades a la calçada en el sentit de la circulació quatre metres abans.
Segons també informa el consistori cabrerenc, aquesta actuació ha suposat haver de renunciar a algunes places d’estacionament. En tot cas, des de l’Ajuntament es valora com una pèrdua assumible tenint en compte tant el benefici que suposa per a la seguretat viària com la disponibilitat de places lliures que és habitual en aquest nucli.